b"\n_START_ARTICLE_\nErmengol II.\n_START_PARAGRAPH_\nDon Ermengol II. (ili Armengol II.; katalonski: Ermengol II d'Urgell; Urgell?, \xc5\xa0panjolska, 1009. \xe2\x80\x93 Jeruzalem, Sveta Zemlja, o. 1038.) bio je \xc5\xa1panjolski plemi\xc4\x87, grof Urgella Znan je i kao Ermengol II. Hodo\xc4\x8dasnik.\n_START_SECTION_\nBiografija\n_START_PARAGRAPH_\nBio je sin grofa Ermengola I., kojeg je naslijedio 1010., a majka mu je bila Tetberga ili Gizela te je imao barem jednu sestru. Kad je Ermengol I. umro, Ermengol II. je bio tek dijete te je regentom postao njegov stric, Don Ramon Borrell od Barcelone, sve do god. 1018._NEWLINE_Uz stri\xc4\x8devu je pomo\xc4\x87 Ermengol II. zapo\xc4\x8deo rat osvajanja te je preuzeo kontrolu nad mjestima imena: Montmagastre, Al\xc3\xb2s, Malagastre, Rubi\xc3\xb3 i Artesa._NEWLINE_U doba grofa Ermengola II. biskup Urgella je bio sveti Ermengol._NEWLINE_Ermengol II. je oti\xc5\xa1ao na hodo\xc4\x8da\xc5\xa1\xc4\x87e u Svetu Zemlju, gdje je i umro u Jeruzalemu.\n_START_SECTION_\nBrakovi\n_START_PARAGRAPH_\nPrva supruga Ermengola bila je Arsenda, a druga Velasquita od Besal\xc3\xbaa, znana i kao Konstanca (Constan\xc3\xa7a). S prvom \xc5\xbeenom nije imao djece, dok mu je druga rodila sina, Ermengola III., kojem je bila regentica."